ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી 15 ઓક્ટોબરે સાત નવી સંરક્ષણ કંપનીઓને રાષ્ટ્રને સમર્પિત કરવાના કાર્યક્રમમાં વીડિયો સંબોધન કરશે
વિજયા દશમીના શુભ અવસરે, પ્રધાનમંત્રી શ્રી નરેન્દ્ર મોદી 15 ઓક્ટોબર, 2021ના રોજ બપોરે લગભાગ 12.10 વાગ્યે સાત નવી સંરક્ષણ કંપનીઓ રાષ્ટ્રને સમર્પિત કરવા માટે સંરક્ષણ મંત્રાલય દ્વારા આયોજિત એક કાર્યક્રમમાં વીડિયો સંબોધન કરશે.
આ પ્રસંગે સંરક્ષણ મંત્રી, સંરક્ષણ રાજ્યમંત્રી અને સંરક્ષણ ઉદ્યોગ સંઘોના પ્રતિનિધિઓ ઉપસ્થિત રહેશે.
7 નવી સંરક્ષણ કંપનીઓ વિશે
સરકારે દેશની સંરક્ષણ તૈયારીઓમાં આત્મનિર્ભરતામાં સુધારાના ઉપાય તરીકે શસ્ત્ર નિર્માણ બોર્ડને સરકારી વિભાગમાંથી સાત 100% સરકારી માલિકીની કોર્પોરેટ સંસ્થાઓમાં બદલવાનો નિર્ણય કર્યો છે. આ કદમ વધેલી કાર્યાત્મક સ્વાયત્તતા, દક્ષતા લાવશે અને નવી વિકાસ ક્ષમતા અને નવાચારને ઉજાગર કરશે.
સાત નવી સંરક્ષણ કંપનીઓને કાર્યરત કરવામાં આવી એ આ પ્રમાણે છેઃ મ્યુનિશન્સ ઈન્ડિયા લિમિટેડ , આર્મર્ડ વ્હીકલ્સ નિગમ લિમિટેડ , એડવાન્સ્ડ વેપન્સ એન્ડ ઈક્વિપમેન્ટ ઈન્ડિયા લિમિટેડ , ટ્રૂપ કમ્ફર્ટ્સ લિમિટેડ , યંત્ર ઈન્ડિયા લિમિટેડ , ઈન્ડિયા ઓપ્ટેલ લિમિટેડ  અને ગ્લાઈડર્સ ઈન્ડિયા લિમિટેડ .
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
વિદ્યુત મંત્રાલય
ઉર્જા ક્ષેત્ર માટે ઉર્જામંત્રીએ રાહતના મોટા પગલાંને મંજૂરી આપી
કેન્દ્રીય ઉર્જા મંત્રાલય લૉકડાઉન દરમિયાન 24×7 ધોરણે વીજ પૂરવઠો સુનિશ્ચિત કરશે
પેમેન્ટ સિક્યુરિટી ઘટાડીને 50 ટકા કરાશે
ઉત્પાદન કંપનીઓને ચુકવણી અને ટ્રાન્સમિશન લાઇસન્સમાંથી વિતરણ કંપનીઓને 3 મહિનાની છૂટ આપવામાં આવી
કોવિડ-19 મહામારીનો ફેલાવો નિયંત્રણમાં લાવવા માટે સમગ્ર દેશમાં લાગુ કરવામાં આવેલા લૉકડાઉનની સ્થિતિમાં પણ ઉર્જા ક્ષેત્રના કર્મચારીઓ – ઉત્પાદન, ટ્રાન્સમિશન, વિતરણ અને સિસ્ટમ ઓપરેશન્સ – સતત કામ કરી રહ્યા છે જેથી તમામ ઘરો અને સંસ્થાઓમાં પૂરતા પ્રમાણમાં વીજ પૂરવઠો જળવાઇ રહે. કેન્દ્રીય ઉર્જા મંત્રી શ્રી આર. કે. સિંહે જણાવ્યું હતું કે, કટોકટીના આ સમયમાં, ઉર્જા મંત્રાલય તમામ ગ્રાહકોને 24X7 ધોરણે વીજ પૂરવઠો આપવા માટે પ્રતિબદ્ધ છે.
અંદાજે 70% વીજ ઉત્પાદન કોલસા આધારીત પાવર પ્લાન્ટ્સમાં થાય છે. સ્થાનિક કોલસા કંપનીઓ દ્વારા એકધારો કોલસાનો પૂરવઠો જળવાઇ રહે અને રેલવે દ્વારા તેનું પરિવહન થઇ શકે તે માટે મંત્રાલય સતત રેલવે અને કોલસા મંત્રાલયના સંપર્કમાં છે.
લૉકડાઉનના કારણે, ગ્રાહકો વિતરણ કંપનીઓ ને તેમની બાકી રકમ ચુકવી શકતા નથી. આના કારણે વિતરણ કંપનીઓમાં રોકડની સ્થિતિને અસર પડી છે અને તેના પરિણામે ઉત્પાદન તેમજ ટ્રાન્સમિશન કંપનીઓને તેઓ ચુકવણી કરી શકતા નથી. આ બાબતને ધ્યાનમાં રાખતા, કેન્દ્રીય ઉર્જા મંત્રી શ્રી આર. કે. સિંહે ઉર્જા ક્ષેત્ર માટે નોંધપાત્ર રાહત પગલાંને મંજૂરી આપી દીધી છે. વિતરણ કંપનીઓની તરલતાની સમસ્યા હળવી કરવા માટે નીચે ઉલ્લેખિત નિર્ણયો લેવામાં આવ્યા છે -
- વિતરણ કંપનીઓએ ઉત્પાદન/ ટ્રાન્સમિશન કંપનીઓને ઘણી મોટી રકમ ચુકવવાની બાકી હોવા છતાં CPSU ઉત્પાદન/ ટ્રાન્સમિશન કંપનીઓ વીજળીનો પૂરવઠો/ ટ્રાન્સમિશન ચાલુ રાખશે. વર્તમાન કટોકટીની સ્થિતિમાં કોઇપણ વિતરણ કંપનીઓને પૂરવઠામાં કોઇ જ કપાત મૂકવામાં આવશે નહીં.
- પાવરની રવાનગી પચાસ ટકા સુધી ઘટાડવા માટે 30 જુલાઇ 2020 સુધી ઉત્પાદન કંપનીઓ સાથે વિતરણ કંપનીઓ દ્વારા પેમેન્ટ સિક્યુરિટી તંત્રવ્યવસ્થા જાળવી રાખવામાં આવશે.
- ઉત્પાદન કંપનીઓને બાકી રકમની ચુકવણી અને ટ્રાન્સમિશન લાઇસન્સમાંથી ત્રણ મહિના સુધી વિતરણ કંપનીઓને છૂટ આપવાના તેમજ લેઇટ પેમેન્ટ સરચાર્જ લાગુ ન કરવા અંગેના નિર્દેશો કેન્દ્રીય વિદ્યુત નિયામક આયોગ દ્વારા બહાર પાડવામાં આવ્યા છે. રાજ્ય સરકારોને વિનંતી કરવામાં આવી છે કે તેઓ પણ રાજ્ય વિદ્યુત નિયામક આયોગને આવા જ નિર્દેશ બહાર પાડે.
GP/DS
(Visitor Counter : 135
સંરક્ષણ મંત્રાલય
સેશેલ્સમાં INS સુનાયના
ભારતીય નૌકાદળ પ્રથમ વખત સંયુક્ત મેરીટાઇમ ફોર્સ એક્સરસાઇઝમાં ભાગ લેશે
INS સુનયના 24 સપ્ટેમ્બર, 22ના રોજ પોર્ટ વિક્ટોરિયા સેશેલ્સ ખાતે વાર્ષિક તાલીમ કવાયત, 'ઓપરેશન સધર્ન રેડીનેસ ઓફ કમ્બાઈન્ડ મેરીટાઇમ ફોર્સિસ' માં ભાગ લેવા આવી પહોંચી હતી. આ માત્ર હિંદ મહાસાગર ક્ષેત્રમાં દરિયાઈ સુરક્ષા માટે ભારતીય નૌકાદળની પ્રતિબદ્ધતાને મજબૂત બનાવે છે, પરંતુ CMF કવાયતમાં ભારતીય નૌકાદળના જહાજની પ્રથમ સહભાગિતાને પણ દર્શાવે છે.
આ જહાજ CMF દ્વારા આયોજિત ક્ષમતા નિર્માણ કવાયતમાં સહયોગી સહભાગી તરીકે ભાગ લેશે. સંયુક્ત તાલીમ કવાયતમાં યુએસએ, ઇટાલી, ઓસ્ટ્રેલિયા, કેનેડા અને ન્યુઝીલેન્ડના પ્રતિનિધિમંડળ અને યુકે, સ્પેન અને ભારતના જહાજો ભાગ લેશે.
જહાજના પોર્ટ કોલ્સ દરમિયાન, સહભાગી દેશો સાથે વ્યાવસાયિક સ્તરની ક્રિયાપ્રતિક્રિયાઓનું આયોજન કરવામાં આવ્યું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 150
પ્રધાનમંત્રીનું કાર્યાલય
હિમાલયની ઓળખ ધરાવતા રાજ્યો માટે વિઝન પર પ્રધાનમંત્રી શ્રીનો 2001નો વિડિયો
પ્રધાનમંત્રી શ્રી નરેન્દ્ર મોદીએ કહ્યું છે કે હિમાલયના રાજ્યોના વિકાસનો સંકલ્પ મજબૂત છે.
હિમાલયની ઓળખ ધરાવતા રાજ્યો માટે પ્રધાનમંત્રી શ્રીના વિઝન પર 2001ના વિડિયોના જવાબમાં શ્રી મોદીએ ટ્વિટ કર્યું:
“આ શેર કરવા બદલ આભાર. ઘણી યાદો પાછી લાવે છે. સંકલ્પ અલબત્ત સમાન છે!”
YP/GP/JD
(
ગૃહ મંત્રાલય
દેશવ્યાપી લૉકડાઉનને ૩ મે સુધી વધારવાનો નિર્ણય ભારત અને ભારતવાસીઓના જીવન અને તેમની રક્ષા માટે લેવામાં આવ્યો: શ્રી અમિત શાહ
પ્રધાનમંત્રી મોદીના નેતૃત્વમાં ભારતની જનતાએ કોવિડ-19 સામે લડવા માટે સંપૂર્ણ વિશ્વ સમક્ષ એક ઉદાહરણ પ્રસ્તુત કર્યું છે: ગૃહ મંત્રી
કોવિડ-19 સામે લડવા માટે કેન્દ્ર અને રાજ્યોની વચ્ચે સમન્વય પ્રશંસનીય: શ્રી અમિત શાહ
કોવિડ-19 સામે લડી રહેલા પ્રથમ હરોળમાં ઉભેલા સ્વાસ્થ્ય અને સુરક્ષાકર્મીઓને નમન: ગૃહ મંત્રી
દેશમાં અનાજ, દવાઓ અને અન્ય રોજબરોજની ચીજવસ્તુઓનો પુરતો ભંડાર, કોઇપણ નાગરિકને ચિંતિત થવાની જરૂર નથી: શ્રી અમિત શાહ
આજે ભારત સરકાર દ્વારા કોવિડ-19 સામે લડવા માટે દેશવ્યાપી લૉકડાઉનને ૩ મે સુધી વધારવાનો નિર્ણય લેવામાં આવ્યો.
કેન્દ્રીય ગૃહ મંત્રી શ્રી અમિત શાહે તેની માટે પ્રધાનમંત્રીજીનો હૃદયપૂર્વક આભાર વ્યક્ત કરતા જણાવ્યું કે “આજે પ્રધાનમંત્રી શ્રી નરેન્દ્ર મોદી દ્વારા કોવિડ-19ને ફેલાતો અટકાવવા અને તેને ખતમ કરવા માટે દેશભરમાં કરવામાં આવેલ લૉકડાઉનને ૩ મે સુધી વધારવાનો નિર્ણય ભારત અને ભારતવાસીઓના જીવન તથા તેમની રક્ષા માટે લેવામાં આવેલો નિર્ણય છે. તેની માટે હું પ્રધાનમંત્રીજીનો હૃદયપૂર્વક આભાર વ્યક્ત કરું છું.”
કોવિડ-19ને ફેલાતો અટકાવવા અને તેને નાબૂદ કરવા માટે ભારત સરકાર દ્વારા લેવામાં આવેલ તમામ નિર્ણયોની પ્રશંસા કરતા શ્રી શાહે જણાવ્યું કે, “આજે જ્યારે સમગ્ર વિશ્વ કોરોના વૈશ્વિક રોગચાળાની સામે ઝઝૂમી રહ્યું છે ત્યારે પ્રધાનમંત્રી શ્રી નરેન્દ્ર મોદીના નેતૃત્વમાં ભારતની જનતાએ તેની સામે લડવામાં એક ઉદાહરણ પ્રસ્તુત કર્યું છે. સરકારદ્વારા સમય રહેતા લેવામાં આવેલ તમામ નિર્ણયો અને જનતાની તેમાં ભાગીદારી એ તેની ઓળખ બની છે.”
આ મહારોગ સામે લડવા અને નાગરિકોની દરેક જરૂરિયાતને પૂરી કરવા માટે કેન્દ્ર અને રાજ્યોની વચ્ચે સમન્વયને મહત્વપૂર્ણ દર્શાવતા ગૃહ મંત્રીએ જણાવ્યું કે “તમામ પ્રદેશ સરકારો જે રીતે કેન્દ્ર સરકારની સાથે મળીને કામ કરી રહી છે તે ખરેખર પ્રશંસનીય છે. હવે આપણે આ સમન્વયને હજુ વધારે ગાઢ બનાવવાનો છે જેથી કરીને તમામ નાગરિક લૉકડાઉનનું સારામાં સારી રીતે પાલન કરે અને કોઇપણ નાગરિકને જરૂરી ચીજવસ્તુઓની સમસ્યા પણ ઉભી ના થાય.”
કોવિડ-19 સામે લડી રહેલા પ્રથમ હરોળમાં ઉભેલા સ્વાસ્થ્ય અને સુરક્ષા કર્મીઓને નમન કરતા શ્રી શાહે જણાવ્યું હતું કે, “આ લડાઈમાં મહત્વપૂર્ણ ભૂમિકા નિભાવી રહેલા આપણા ડૉક્ટર્સ, સ્વાસ્થ્યકર્મી, સફાઈ કર્મચારીઓ, પોલીસદળ અને તમામ સુરક્ષા કર્મચારીઓનું યોગદાન હૃદયને સ્પર્શી જાય તેવું છે. આ વિષમ પરિસ્થિતિમાં તમારું આ સાહસ અને સમજદારી દરેક ભારતવાસીને પ્રેરિત કરે છે. તમામ લોકો દિશાનિર્દેશોનું પાલન કરીને તેમને સહયોગ આપે.”
સંકટના આ સમયમાં દેશના નાગરિકોને ખાતરી આપતા અને એકબીજાની સહાયતા કરવા માટે પ્રેરિત કરતા શ્રી શાહે જણાવ્યું કે, “દેશના ગૃહ મંત્રી તરીકે હું જનતાને ફરીથી સાંત્વના આપું છું કે દેશમાં અનાજ, દવાઓ અને અન્ય રોજબરોજની ચીજવસ્તુઓનો પૂરતી માત્રામાં ભંડાર છે, એટલા માટે કોઇપણ નાગરિકને ચિંતિત થવાની જરૂર નથી. આ સાથે જ સમૃદ્ધ લોકોને વિનંતી કરું છું કે તમે આગળ આવીને તમારી આસપાસ રહેતા ગરીબોની સહાયતા કરો.”
GP/RP
(
PIB Headquarters
કોવિડ-19 અંગે PIBનું દૈનિક બુલેટિન
|
|
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 190.83 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 19,067 થયું
- સક્રિય કેસનું ભારણ હાલમાં 0.04% છે
- સાજા થવાનો દર હાલમાં 98.74% નોંધાયો
- છેલ્લા 24 કલાકમાં 3,230 દર્દીઓ સાજા થયા, કુલ વધીને 4,25,70,165 દર્દીઓ સાજા થયા
- છેલ્લા 24 કલાકમાં ભારતમાં 2,827 નવા કેસ નોંધાયા
- દૈનિક પોઝિટિવીટી દર 0.60% પહોંચ્યો
- સાપ્તાહિક પોઝિટિવીટી દર હાલમાં 0.72% છે
- કુલ 84.24 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,71,276 ટેસ્ટ કરાયા
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
કોલસા મંત્રાલય
BCCL, કોલસા મંત્રાલયે 'આઝાદી કા અમૃત મહોત્સવ' ની ઉજવણીના ભાગરૂપે સ્વચ્છતા અંગે જાગૃતિ ફેલાવવા માટે કાર્યક્રમનું આયોજન કર્યું
'આઝાદી કા અમૃત મહોત્સવ ' ની દેશવ્યાપી ઉજવણીના ભાગરૂપે કોલસા મંત્રાલય હેઠળની મિનિરત્ન કંપની ભારત કોકિંગ કોલ લિમિટેડે  સ્વચ્છતા અને કોવિડ -19 સંબંધિત સાવચેતીનાં પગલાં વિશે જાગૃતિ ફેલાવવા માટે એક ખાસ કાર્યક્રમનું આયોજન કર્યું હતું. હાલમાં કાર્યરત અભિયાનના ભાગરૂપે BCCLના CSR વિભાગે ઝારખંડના ધનબાદના પુટકીબલિહારી  વિસ્તારમાં મુખ્યત્વે અનુસૂચિત જાતિ/અનુસૂચિત જનજાતિ/અન્ય પછાત જાતિ ગામના અલ્ગોરિયા બસ્તીના રહેવાસીઓને હેન્ડ સેનિટાઇઝર અને ફેસ માસ્કના 125 પેકેટનું વિતરણ કર્યું.
BCCL એ દિવ્યાંગ બાળકો માટે સમર્પિત શિક્ષણ કેન્દ્ર, જગજીવન નગર, પેહલા કદમ સ્કૂલના વિદ્યાર્થીઓ અને તેમના વાલીઓને હેન્ડ સેનિટાઈઝર અને ફેસ માસ્કનું વિતરણ પણ કર્યું. કાર્યક્રમના આયોજકોએ વિદ્યાર્થીઓને હાથ ધોવાની અને ફેસ માસ્ક પહેરવાની આદત જાળવવાની જરૂરિયાત અંગે સમજણ આપી હતી. AKAM ઉજવણીને અનુરૂપ, વિદ્યાર્થીઓએ વિવિધ સાંસ્કૃતિક પ્રદર્શન રજૂ કર્યા.
SD/GP/BT
(Visitor Counter : 255
નાણા મંત્રાલય
ડીઆરઆઈએ ઓપરેશન સિગારમાં મુન્દ્રા બંદરે વિદેશી સિગારેટ ભરેલું કન્ટેનર જપ્ત કર્યું
ચોક્કસ બાતમીના આધારે, DRI અમદાવાદના અધિકારીઓએ મુંદ્રા બંદર પર આયાતી કન્સાઈનમેન્ટ અટકાવ્યું હતું. કન્સાઇનમેન્ટને "ઓટો એર ફ્રેશનર" તરીકે જાહેર કરવામાં આવ્યું હતું અને તેને જેબેલ અલી પોર્ટ પરથી મોકલવામાં આવ્યું હતું.
ઉપરોક્ત માલસામાનની વિગતવાર તપાસ દરમિયાન, અધિકારીઓએ નોંધ્યું કે કન્ટેનરમાં પ્રથમ પંક્તિના પેકેજો ઘોષિત માલના હતા એટલે કે "ઓટો એર ફ્રેશનર"ના હતા. જો કે, જણાવેલી 1લી પંક્તિની પાછળ, તમામ પેકેજોમાં વિદેશી મૂળની સિગારેટ "ગોલ્ડ ફ્લેક્સ" હતી. આમાંની મોટાભાગની વિદેશી મૂળની સિગારેટ પર "મેડ ઈન તુર્કી"ના નિશાન હતા. તે મુજબ પંચનામાની કાર્યવાહી હેઠળ કુલ 32.5 લાખની સ્ટિક્સ જપ્ત કરવામાં આવી હતી. જપ્ત કરાયેલી સિગારેટની કિંમત અંદાજે રૂ. 6.5 કરોડ થાય છે.
એવું પણ જોવામાં આવ્યું હતું કે સિગારેટના કેટલાક પેકેટો પર “મેડ ઈન ઈન્ડિયા” લખેલું હતું. નકલી સિગારેટ અથવા તેવી જ રીતે આયાત કરવાના પ્રયાસની શક્યતા ઓળખવા માટે ક્ષેત્રના નિષ્ણાતોના સાથે અધિકારીઓ સંપર્કમાં છે.
આ જપ્તી DRI માટે મોટી સફળતા છે અને ભારતમાં વિદેશી સિગારેટની દાણચોરી પર તેની નોંધપાત્ર અસર પડશે.
વધુ તપાસ ચાલુ છે.
CB/GP/JD
(Visitor Counter : 244
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 123 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 18.53 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,23,19,12,030
|
|
બાકી ઉપલબ્ધ
|
|
18,53,90,836
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 123 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 18.53 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 159
પ્રધાનમંત્રીનું કાર્યાલય
ભારત-બ્રાઝિલ-દક્ષિણ આફ્રિકા-યુએસએ સંયુક્ત નિવેદન
અમે, ભારત, બ્રાઝિલ, દક્ષિણ આફ્રિકા અને યુનાઇટેડ સ્ટેટ્સના નેતાઓ, નવી દિલ્હીમાં G20 નેતાઓની સમિટના પરિપ્રેક્ષ્ય મળ્યા, જેથી G20 માટે અમારી સહિયારી પ્રતિબદ્ધતાની પુનઃપુષ્ટિ કરીને આપણા વહેંચાયેલ વિશ્વ માટે આંતરરાષ્ટ્રીય આર્થિક સહયોગ માટેના મુખ્ય મંચ તરીકે ઉકેલો પહોંચાડી શકીએ.
G20ના વર્તમાન અને આગામી ત્રણ પ્રેસિડન્સી તરીકે, અમે વૈશ્વિક પડકારોનો સામનો કરવા માટે ભારતના G20 પ્રેસિડેન્સીની ઐતિહાસિક પ્રગતિ પર આગળ વધીશું. આ ભાવનામાં, વિશ્વ બેંકના પ્રમુખ સાથે મળીને, અમે વધુ સારી, મોટી અને વધુ અસરકારક બહુપક્ષીય વિકાસ બેંકો બનાવવાની G20ની પ્રતિબદ્ધતાને આવકારીએ છીએ. આ પ્રતિબદ્ધતા દર્શાવે છે કે આપણે આપણા લોકોને વધુ સારા ભવિષ્ય તરફ ટેકો આપવા માટે G20 દ્વારા સાથે મળીને શું કરી શકીએ છીએ.
CB/GP/JD
(
મંત્રીમંડળ
મંત્રીમંડળે તવાંગમાં સશસ્ત્ર સીમા દળની 5.99 એકર જમીન અરૂણાચલ પ્રદેશ સરકારને હસ્તાંતરિત કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે તવાંગમાં સશસ્ત્ર સીમા દળ ની 5.99 એકર જમીન મહોત્સવ–સહ-વિવિધલક્ષી પ્રવૃત્તિ માટેના મેદાનના નિર્માણ માટે અરૂણાચલ પ્રદેશ સરકારને હસ્તાંતરિત કરવા માટે મંજૂરી આપી દીધી છે.
અરૂણાચલ પ્રદેશ સરકારે પાર્કિંગ સુવિધા  અને રિંગ રોડ નિર્માણ ની સાથે મહોત્સવ–સહ-વિવિધલક્ષી પ્રવૃત્તિ માટેના મેદાનના નિર્માણ માટે તવાંગમાં એસએસબી પરિસરની અંદર 5.99 એકર ઉપરોક્ત જમીન પસંદ કરી હતી. એ મુજબ રાજ્ય સરકારે આ 5.99 એકર જમીનને હસ્તાંતરિત કરવા માટે આગ્રહ કર્યો હતો.
ભારત સરકાર  દ્વારા માર્ચ, 2016માં અરૂણાચલ પ્રદેશના તવાંગમાં પાર્કિંગ સુવિધા અને સંપર્ક માર્ગ સાથે મહોત્સવ–સહ-વિવિધલક્ષી પ્રવૃત્તિ માટેના મેદાનના નિર્માણ માટેની પરિયોજના પહેલા જ ફાળવી દેવાઈ હતી. આ મહોત્સવ–સહ-વિવિધલક્ષી પ્રવૃત્તિ માટેના મેદાનનો ઉપયોગ વિવિધ પર્યટન ઉત્સવો/તહેવારો વગેરેના આયોજન માટે કરવામાં આવશે.
NP/J.Khunt/GP/RP
(Visitor Counter : 104
ચૂંટણી આયોગ
બિહાર 2020ની વિધાનસભાની સામાન્ય ચૂંટણી – ચૂંટણીની સૂચિ
ભારતીય ચૂંટણી પંચે આજે બિહાર વિધાનસભા 2020ની સામાન્ય ચૂંટણીઓનું સમયપત્રક જાહેર કર્યું છે. સમયપત્રક જોવા માટે અહીં ક્લિક કરો.
SD/GP/BT
(Visitor Counter : 150
પ્રધાનમંત્રીનું કાર્યાલય
બીજી ભારત-નોર્ડિક સમિટ
પ્રધાનમંત્રી શ્રી નરેન્દ્ર મોદીએ ડેનમાર્કના પ્રધાનમંત્રી મેટ્ટે ફ્રેડરિક્સન, આઈસલેન્ડના પ્રધાનમંત્રી કેટરીન જેકોબ્સડોટીર, નોર્વેના પ્રધાનમંત્રી જોનાસ ગહર સ્ટોર, સ્વીડનના પ્રધાનમંત્રી મેગડાલેના એન્ડરસન અને ફિનલેન્ડના પ્રધાનમંત્રી સન્ના મારિન સાથે 2જી ઈન્ડિયા-નોર્ડિક સમિટમાં ભાગ લીધો હતો. .
આ સમિટે સ્ટોકહોમમાં 2018માં યોજાયેલી 1લી ભારત-નોર્ડિક સમિટ પછી ભારત-નોર્ડિક સંબંધોની પ્રગતિની સમીક્ષા કરવાની તક પૂરી પાડી હતી. રોગચાળા પછીની આર્થિક પુનઃપ્રાપ્તિ, આબોહવા પરિવર્તન, ટકાઉ વિકાસ, નવીનતા, ડિજિટલાઇઝેશન અને ગ્રીન એન્ડ ક્લિન ગ્રોથમાં બહુપક્ષીય સહયોગ પર ચર્ચા કરવામાં આવી હતી.
સાતત્યપૂર્ણ મહાસાગર વ્યવસ્થાપન પર ધ્યાન કેન્દ્રિત કરીને દરિયાઈ ક્ષેત્રમાં સહકાર પર પણ ચર્ચા કરવામાં આવી હતી. પ્રધાનમંત્રીએ નોર્ડિક કંપનીઓને બ્લુ ઈકોનોમી ક્ષેત્રમાં, ખાસ કરીને ભારતના સાગરમાલા પ્રોજેક્ટમાં રોકાણ કરવા આમંત્રણ આપ્યું હતું.
આર્કટિક ક્ષેત્રમાં નોર્ડિક ક્ષેત્ર સાથે ભારતની ભાગીદારી અંગે ચર્ચા કરવામાં આવી હતી. પ્રધાનમંત્રીએ નોંધ્યું હતું કે ભારતની આર્કટિક નીતિ આર્કટિક ક્ષેત્રમાં ભારત-નોર્ડિક સહયોગના વિસ્તરણ માટે એક સારું માળખું પૂરું પાડે છે.
પ્રધાનમંત્રીએ નોર્ડિક દેશોના સાર્વભૌમ સંપત્તિ ભંડોળને ભારતમાં રોકાણ કરવા આમંત્રણ આપ્યું.
પ્રાદેશિક અને વૈશ્વિક વિકાસ પર પણ ચર્ચા થઈ.
સમિટ પછી એક સંયુક્ત નિવેદન અપનાવવામાં આવ્યું હતું, જે અહીં જોઈ શકાય છે.
(
પ્રધાનમંત્રીનું કાર્યાલય
પ્રધાનમંત્રીએ શ્રી ઇન્દિબોર દેઉરીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા વિદ્વાન શ્રી ઈન્દિબોર દેઉરીના નિધન પર શોક વ્યક્ત કર્યો છે.
પ્રધાનમંત્રી કાર્યાલયના એક ટ્વીટમાં જણાવ્યું હતું કે:
"શ્રી ઇન્દિબોર દેઉરીજીના નિધનથી વ્યથિત છું. તેમણે સાહિત્ય, સંસ્કૃતિ અને શિક્ષણની દુનિયામાં અમૂલ્ય યોગદાન આપ્યું છે. તેમના પરિવાર અને પ્રશંસકો પ્રત્યે સંવેદના. ઓમ શાંતિ: પ્રધાનમંત્રી @narendramodi"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સ 2022માં તીરંદાજી મિક્સ્ડ ટીમ કમ્પાઉન્ડ ઇવેન્ટમાં જ્યોતિ સુરેખા વેન્નમ અને ઓજસ દ્વારા ગોલ્ડ મેડલ જીતવા પર પ્રશંસા કરી
પ્રધાનમંત્રી શ્રી નરેન્દ્ર મોદીએ જ્યોતિ સુરેખા વેન્નમ અને ઓજસને હાંગઝોઉમાં એશિયન ગેમ્સ 2022માં તીરંદાજી મિક્સ્ડ ટીમ કમ્પાઉન્ડ સ્પર્ધામાં ગોલ્ડ મેડલ જીતવા બદલ અભિનંદન પાઠવ્યા છે.
પ્રધાનમંત્રી X પર પોસ્ટ કર્યું:
“એશિયન ગેમ્સમાં તીરંદાજીમાં પ્રથમ ગોલ્ડ મેડલ!
મિક્સ્ડ ટીમ કમ્પાઉન્ડ ઈવેન્ટમાં લક્ષ્યને હિટ કરવા બદલ, જ્યોતિ સુરેખા વેન્નમ અને ઓજસનું શાનદાર પોડિયમ ફિનિશ કરવા માટે, તેમની અસાધારણ કૌશલ્ય, ચોકસાઈ અને ટીમ વર્કએ ઉત્તમ પરિણામોની ખાતરી આપી છે. તેમને અભિનંદન.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ એટમિક એનર્જી કમિશનના પૂર્વ અધ્યક્ષ ડો. શ્રીકુમાર બેનરજીના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ એટમિક એનર્જી કમિશનના પૂર્વ અધ્યક્ષ ડો. શ્રીકુમાર બેનરજીના નિધન અંગે દુઃખ વ્યક્ત કર્યુ હતું.
પ્રધાનમંત્રીએ એક ટ્વીટમાં કહ્યું હતું, ‘ડો. શ્રીકુમાર બેનરજીને ભારતીય વિજ્ઞાનમાં તેમના અગ્રિમ યોગદાન માટે અને ખાસ કરીને એટમિક એનર્જી તથા મેટલર્જીના ક્ષેત્રે યોગદાન માટે યાદ રાખવામાં આવશે. તેઓ એક આદર્શ વ્યક્તિ તથા સંસ્થાકીય માળખાના નિર્માતા હતા. તેમના નિધનથી દુઃખી છું. તેમના પરિવારને સાંત્વના. ઓમ શાંતિ.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ ઉત્તર પ્રદેશના રાજ્યસભા સાંસદ શ્રી હરદ્વાર દુબેના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઉત્તર પ્રદેશના રાજ્યસભા સાંસદ શ્રી હરદ્વાર દુબેના નિધન પર ઘેરા શોકની લાગણી વ્યક્ત કરી છે.
“ભાજપના મહેનતુ સાંસદ હરદ્વાર દુબેજીના નિધનથી ખૂબ જ દુઃખી છું. તેઓ એવા જમીની સ્તરના નેતા હતા, જેમને ઉત્તર પ્રદેશની વિકાસ યાત્રામાં તેમના મહત્વપૂર્ણ યોગદાન માટે હંમેશા યાદ કરવામાં આવશે. દુઃખની આ ઘડીમાં ભગવાન તેમના પરિવાર અને પ્રશંસકોને શક્તિ આપે. ઓમ શાંતિ!"
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
વેપારીઓને પેન્શનનું કવચ મળશે!
મંત્રીમંડળે વેપારીઓ માટે પેન્શન યોજનાને મંજૂરી આપી
આ પગલાથી 3 કરોડ છુટક વેપારીઓ અને દુકાનદારોને લાભ થશે
પ્રધાનમંત્રીએ સરકારની કામગીરીના પ્રથમ દિવસે એક વધુ વચન પૂર્ણ કર્યું
ભારત સદીઓથી વેપાર અને વાણિજ્યનો પરંપરાગત અને સમૃદ્ધ વારસો ધરાવે છે. આપણા વેપારીઓનું ભારતની આર્થિક વૃદ્ધિમાં સતત ઊંચું યોગદાન રહ્યું છે.
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વેપારી સમુદાયને લાભ થાય એવા એક નિર્ણયને મંજૂરી આપી હતી. આ માટે એક નવી યોજનાને બહાલી આપવામાં આવી છે, જે વેપારી સમુદાયને પેન્શનનું કવચ પૂરું પાડે છે. પ્રધાનમંત્રી દેશનાં તમામ નાગરિકોને સામાજિક સુરક્ષાનું મજબૂત માળખું પ્રદાન કરવાનું વિઝન ધરાવે છે અને આ નિર્ણય એ વિઝનનો ભાગ છે.
આ યોજના કેવી રીતે કામ કરશે:
આ યોજના અંતર્ગત તમામ દુકાનદારો, રિટેલ વેપારીઓ અને સ્વરોજગારી મેળવતી વ્યક્તિઓને 60 વર્ષની વય પછી મહિને રૂ. 3000/-નું લઘુતમ માસિક પેન્શન મળશે.
તમામ નાના દુકાનદારો અને સ્વરોજગારી મેળવતી વ્યક્તિઓ તેમજ રૂ. 1.5 કરોડથી ઓછું ટર્નઓવર ધરાવતા અને જીએસટી ધરાવતા તેમજ 18 થી 40 વર્ષ વચ્ચેની વય ધરાવતાં છુટક વેપારીઓ આ યોજનામાં સામેલ થઈ શકે છે. આ યોજના દ્વારા 3 કરોડથી વધારે નાના દુકાનદારો અને વેપારીઓને લાભ થશે.
આ યોજનાનો આધાર સ્વ-જાહેરાત છે, જેમાં આધાર અને બેંક ખાતા વિના કોઈ પણ પ્રકારનાં દસ્તાવેજોની જરૂર નથી. રસ ધરાવતી વ્યક્તિઓ દેશભરમાં પથરાયેલા 3,25,000થી વધારે કોમન સર્વિસ સેન્ટરમાં પોતાની નોંધણી કરાવી શકે છે.
ભારત સરકાર સબસ્ક્રાઇબરનાં ખાતામાં તેમના યોગદાન જેટલું જ યોગદાન આપશે. ઉદાહરણ તરીકે, જો કોઈ વ્યક્તિની વય 29 વર્ષ છે અને એ દર મહિને રૂ. 100/-નું યોગદાન કરે છે, તો કેન્દ્ર સરકાર પણ સબસ્ક્રાઇબરનાં પેન્શન ખાતામાં દર મહિને એટલી રકમનું સહાય સ્વરૂપે યોગદાન કરશે.
પહેલા જ દિવસે મોટું વચન પૂર્ણ કર્યું:
પ્રધાનમંત્રી અને એમની ટીમે વેપારી સમુદાય માટે પેન્શન માળખાનું અનુકરણ કરીને ભારતનાં લોકોને આપેલું મોટું વચન પૂર્ણ કર્યું છે. શ્રી મોદીએ વેપારીઓ માટે પેન્શન કવચ આપવાની જરૂરિયાત વિશે વાત કરી હતી, જેમાં તેમને ખાસ કરીને તેમની વૃદ્ધાવસ્થા દરમિયાન સન્માનયુક્ત જીવન અને નાણાકીય સુરક્ષાની ખાતરી મળશે.
આ નિર્ણયને વેપારીઓ, નાના અને મધ્યમ વ્યવસાયોનાં કલ્યાણ માટે લેવામાં આવેલા અન્ય કેટલાક પગલામાં પણ જોઈ શકાશે. વેપારી સમુદાય પાસેથી પ્રતિભાવો મેળવ્યાં પછી જીએસટીનું મહત્ત્વપૂર્ણ સરળીકરણ થઈ રહ્યું છે. આ જ રીતે મુદ્રા લોને યુવા ભારતની ઉદ્યોગાસહસિકતાની આકાંક્ષાઓને પાંખો આપી હતી. અત્યારે રૂ. 1 કરોડ સુધીની લોન સરળતાપૂર્વક ઉપલબ્ધ છે.
આ અને અન્ય ઘણા પ્રયાસોથી વેપારી સમુદાયને મદદ મળશે.
RP
(Visitor Counter : 382
કૌશલ્ય વિકાસ અને ઉદ્યમિતા મંત્રાલય
ગુજરાતમાં વિલેજ એન્જિનિયર્સ પ્રોગ્રામ ટૂંક સમયમાં શરૂ કરવામાં આવશે
કૌશલ્ય વિકાસ અને સાહસિકતા  રાજ્ય મંત્રી શ્રી રાજીવ ચંદ્રશેખરે ગુજરાતના સાંસદો અને મંત્રીઓ સાથે બેઠક કરી
કૌશલ્ય વિકાસ અને સાહસિકતા  રાજ્ય મંત્રી શ્રી રાજીવ ચંદ્રશેખરે ગુજરાતના સંસદસભ્યો અને મંત્રીઓ સાથે તેમના સ્થાનિક વિસ્તારોમાં આદિવાસી યુવાનો માટે સ્થળાંતર તરફના ખેંચાણને ઘટાડવા માટે લક્ષિત કૌશલ્યની તકો ઊભી કરવા પર ચર્ચા કરી.
ગઈકાલે "કૌશલ્ય સંવાદ" શ્રેણી હેઠળ આયોજિત વિચાર-વિમર્શમાં "ગ્રામ ઇજનેરો" કાર્યક્રમ પર ધ્યાન કેન્દ્રિત કરવામાં આવ્યું હતું જે રાજ્યમાં ટૂંક સમયમાં શરૂ થશે. સ્થાનિક સ્તરે તકો ઉપલબ્ધ કરાવવાની જરૂરિયાત પર ભાર મૂકતા, શ્રી ચંદ્રશેખરે જણાવ્યું હતું કે આ કાર્યક્રમ હેઠળ, આદિવાસી યુવાનોને બહુવિધ કૌશલ્ય પ્રશિક્ષણ મળશે જેથી તેઓ તેમના સંબંધિત જિલ્લાઓમાં આર્થિક પ્રવૃત્તિઓમાં ભાગ લઈ શકે. તેમણે ઉમેર્યું હતું કે, આ કાર્યક્રમના અમલીકરણ માટે રાજ્ય સરકાર અને કેન્દ્રએ સંકલનમાં રહીને કામ કરવું જોઈએ.
ઇલેક્ટ્રિક વાહનો , ડ્રોન મેન્યુફેક્ચરિંગ, ઓર્ગેનિક ફૂડ મેન્યુફેક્ચરિંગ, કેરી પ્રોસેસિંગ, ટેક્સટાઇલ મેન્યુફેક્ચરિંગ અને વધુ ક્ષેત્રોમાં તકોની ચર્ચા કરવામાં આવી હતી. આ બેઠકમાં મહિલાઓના સશક્તીકરણ ખાસ કરીને હેન્ડલૂમ અને હેન્ડીક્રાફ્ટ ક્ષેત્રે, આજીવિકાની સંભાવનાઓ વધારવા, સ્થાનિક સંસાધનોનો ઉપયોગ કરવા અને ઉદ્યોગસાહસિક કૌશલ્યો કેળવવા માટેના સૂચનો પર પણ ચર્ચા કરવામાં આવી હતી.
આ કાર્યક્રમ કે જે પ્રધાનમંત્રી શ્રી નરેન્દ્ર મોદીના સ્વ-નિર્ભરતા અથવા આત્મનિર્ભરતાના વિઝન સાથે સુસંગત છે તેનો હેતુ તમામ સમુદાયો માટે સર્વસમાવેશક વિકાસ સુનિશ્ચિત કરવાનો છે.
તાજેતરમાં, આદિવાસી યુવાનોને એકસાથે કૌશલ્યોનું બાસ્કેટ આપીને તેમને તાલીમ આપવા માટે મધ્યપ્રદેશથી ગ્રામ્ય ઇજનેર કાર્યક્રમ શરૂ કરવામાં આવ્યો હતો. ગ્રામીણ ઇજનેરોની પ્રથમ બેચને પણ પ્રમાણપત્રના રૂપમાં માન્યતા આપવામાં આવી છે.
SD/GP/JD
(Visitor Counter : 204
આદિવાસી બાબતોનું મંત્રાલય
ટ્રાઇફેડે એનટીએફપી વેપાર અને જનજાતિ સમુદાયના હિતો પર કોવિડ-19ની અસર સામે લડવા રાજ્યો/કેન્દ્રશાસિત પ્રદેશોને પત્ર લખ્યો
જનજાતિ મંત્રાલય અંતર્ગત કાર્યરત ટ્રાઇફેડએ લાકડા સિવાયના વન ઉત્પાદનો નો વેપાર કરવા અને જનજાતિ સાથે સંબંધિત હિતો પર વૈશ્વિક રોગચાળા કોવિડ-19ની અસર સામે લડવા રાજ્ય સરકારો અને કેન્દ્રશાસિત પ્રદેશોના મુખ્ય સચિવો તથા રાજ્ય સ્તરીય નોડલ એજન્સીઓને પત્ર લખ્યો છે. ટ્રાઇફેડનાં મેનેજિંગ ડાયરેક્ટર શ્રી પ્રવીર કૃષ્ણાએ પત્રમાં ઉલ્લેખ કર્યો છે કે, વૈશ્વિક રોગચાળા કોવિડ-19એ આખી દુનિયા સામે અભૂતપૂર્વ મુશ્કેલીઓ પેદા કરી દીધી છે. લગભગ તમામ રાજ્યો અને કેન્દ્રશાસિત પ્રદેશો, વેપાર અને ઉદ્યોગના તમામ ક્ષેત્ર અને સમાજનાં તમામ વર્ગ આ રોગચાળાથી પ્રભાવિત છે. જનજાતિ પણ એમાં અપવાદ નથી, ખાસ કરીને આ પ્રકારની સ્થિતિમાં જ્યારે વિવિધ ક્ષેત્રો માટે હાલનો સમય એનએફટીપી માટે સૌથી વધુ ઉપયોગી સિઝન માનવામાં આવે છે.
એટલે જરૂરી છે કે, તમામને ખાસ કરીને જનતા – સંગ્રાહકોને સુરક્ષિત રાખવા માટે તકેદારીનાં કેટલાંક પગલાં વિશે અગાઉથી જ વિચાર કરવામાં આવે. રાજ્યોને કેટલાંક મુખ્ય મુદ્દા અંગે જાણકારી આપવામાં આવી છે.
રાજ્ય વિશેષ આધારિત કે એનટીએફપી આધારિત કેટલીક વિશિષ્ટ હકીકત હોઈ શકે છે, જેને રાજ્યની યાદીમાં સામેલ કરવા ઇચ્છતાં હોય. ટ્રાઇફેડે તમામ રાજ્યો અને રાજ્ય સ્તરની તમામ નોડલ એજન્સીઓને વિનંતી કરી છે કે, આ મહત્ત્વપૂર્ણ હકીકતોને ઝડપથી જનજાતિ સંગ્રાહકો અને એના ફિલ્ડ સ્તરનાં અધિકારીઓ સુધી પહોંચાડવામાં આવે.
કોવિડ – 19 રોગચાળા દરમિયાન એનટીએફપીના સંબંધમાં શું કરવું અને શું ન કરવું
- બજારની શક્તિઓ જનજાતિ-સંગ્રાહકોને એનટીએફપીના સમસ્યાગ્રસ્ત વેચાણ માટે બાધ્ય કરીને એમનું શોષણ કરી શકે છે. એટલે એમએફપી યોજનાને ખાસ કરીને સંવેદનશીલ વિસ્તારોમાં વધારે અસરકારક રીતે લાગુ કરવાની જરૂર છે.
- એનટીએફપી – સંગ્રાહકોના સંગ્રહકાર્ય દરમિયાન સ્વચ્છતાની સલાહ આપવી જોઈએ. સંગ્રહ કાર્ય અગાઉ અને પછી તેમણે પોતાના હાથને કીટાણુમુક્ત કરવા જોઈએ.
- વન ધન વિકાસ કેન્દ્રો સહિત તમામ એનટીએફપી પ્રાથમિક પ્રોસેસિંગ કેન્દ્રોને પ્રવેશદ્વાર પર સેનિટાઇઝર રાખવા જોઈએ. પ્રોસેસિંગનું કાર્ય કરનાર દરેક વ્યક્તિને કેન્દ્રમાં પ્રવેશ અગાઉ અને કામગીરીની શરૂઆત અગાઉ પોતાના હાથને કીટાણુમુક્ત કરવા જોઈએ.
- પ્રોસેસિંગ કાર્ય કરનાર વ્યક્તિઓને અવ્યવસ્થિત રીતે ન બેસવું જોઈએ. તેમણે એકબીજાથી ઓછામાં ઓછું 2 મીટરનું અંતર જાળવવું જોઈએ. જો કેન્દ્રમાં જગ્યા ઓછી હોય, તો તેમણે અલગ-અલગ શિફ્ટમાં કામ કરવું જોઈએ અથવા સ્વચ્છ વાતાવરણમાં પોતાના ઘરે જ કામ કરવું જોઈએ.
- જો કોઈ વ્યક્તિ શરદી કે ઉધરસથી પીડિત હોય, તો એને કેન્દ્રમાં આવવાની મંજૂરી ન આપવી જોઈએ તથા તમામ સંગ્રાહકો અને પ્રોસેસિંગ કર્મચારીઓને એ વ્યક્તિથી જરૂરી અંતર જાળવવું જોઈએ.
- જો કોઈ સંગ્રાહક માં કોવિડ-19ના સામાન્ય ચિહ્નો પણ જોવા મળે, તો એનું પરીક્ષણ કરાવવું જોઈએ અથવા જરૂર પડે તો એને ક્વારેન્ટાઇનમાં રાખવી જોઈએ.
- એનટીએફપીની પેકિંગ સ્વચ્છ હોવાની સાથે સાથે કપાયેલી-ફાટેલી ન હોવી જોઈએ, જેથી એનટીએફપીની જાળવણી કરનાર વ્યક્તિના હાથમાં સંપર્કમાં ન આવે.
- જ્યાં સુધી સંભવ હોય, ત્યાં સુધી રોકડ લેવડદેવડ ઓછી કરવી જોઈએ અથવા રકમના સંગ્રાહકોનાં બેંક ખાતામાં જમા કરવી જોઈએ. સંગ્રાહકોને સરકારી કેશલેસ પ્લેટફોર્મ સ્વરૂપે ઉપયોગ કરવા માટે પ્રોત્સાહન આપવું જોઈએ.
GP/RP
(